Covid-19: Meer as 10 000 gevalle in SA bevestigArgieffoto (Foto: fernando zhiminaicela/Pixabay) Dr Zweli Mkhize, die minister van gesondheid, het Sondagaand die jongste Covid-19-statistiek vir Suid-Afrika bekend gemaak. Altesaam 341 336 toetse is tot dusver gedoen en 10 015 gevalle is aangemeld. Altesaam 17 257 toetse is die afgelope 24 uur gedoen. Minstens 4 173 persone het reeds herstel. Nog agt sterftes is aangemeld: drie in die Wes-Kaap, een in die Oos-Kaap en vier in Gauteng. Dit bring die dodetal op 194 te staan. “Ons neem met kommer kennis dat die Wes-Kaap en Oos-Kaap tans 84% van alle nuwe gevalle verteenwoordig,” het hy bygevoeg. Provinsiale statistiek: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.